ඔස්කාර් සහ ගෝල්ඩන් ග්ලෝබ් සම්මාන දිනූ ඩෙන්මාර්ක් චිත්‍රපටයක් වන In a Better World චිත්‍රපටය ද, වාර්තා චිත්‍රපටයක් වන More Than Honey චිත්‍රපටයද, නව යොවුන් ආදරය ගැන කියැවෙන Cool Kids Don’t Cry චිත්‍රපටයද මෙහිදී තිරගත කෙරේ.‘Clara and the secret of the bears, Great Expectations, Tales of the night’ වැනි තරුණ සිතුවිලි සමඟ බැඳුනු චිත්‍රපට ද මෙවර යුරෝපීය සිනමා උළෙලට ඇතුළත් චිත්‍රපට කිහිපයකි. 2009 වසරේදී වැනිස් සිනමා උළෙලේ ගෝල්ඩන් ලයන් සම්මානය සඳහා නිර්දේශිත පළමු ලාංකේය චිත්‍රපටය වන විමුක්ති ජයසුන්දර ගේ ‘අහසින් වැටෙයි’ චිත්‍රපටයෙන් උළෙල අවසන් කිරීමට කටයුතු යොදා තිබේ.ජාත්‍යන්තර සිනමා අත්දැකීම් රැසක් මෙරට ප්‍රේක්‍ෂකයන්ට විඳගැනීමට ලැබෙන මෙවර යුරෝපා සිනමා උළෙල යාපනයේදී ද පැවැත්වීමට නියමිතව ඇත.